Matovič, Igor, podpredseda vlády a minister financií SR (2021-12-08):
Ako povedať o Ficovi, že je skorumpovaný bastard, je presne vystihnutie toho, čo je a ešte aj cynický popritom. Takže dovoľte mi, aby som sa vyjadroval exaktne. Takže tento človek, samozrejme, že je autorita pre svojich voličov. Najmä pre tých starých ľudí, ktorí vzhliadajú k nemu ako človeku, ktorý, ktorý vždy na nich myslel, vždy povedal, že jak mu na nich záleží. Potom im, áno, kedy-tedy o jedno euro zvýšil dôchodok z roku na rok. Potom, áno, zaviedol aj nejaké vianočné dôchodky, ale nikdy nepovedal, že kto v skutočnosti tie vianočné dôchodky zaplatí. Že na tú sumu, kto takýmto spôsobom, ktorá sa takýmto spôsobom rozdá tým dôchodcom, v skutočnosti zoberie si pôžičku, ktorú budú splácať ich deti a vnúčatá. Na toto odvahu nemal. Ale napriek tomu tí ľudia mu veľakrát čítali z pier a dodnes mu mnohí čítajú z pier. Áno, práve preto, že on je ich autorita, oni ho poslúchnu na to pozvanie na cestu smrti do tých autobusov, príďte na námestia, lebo potrebujem ukázať, že som Boh. Práve preto, že mu slepo veria, je pre nich autorita. Mal si doslova pravdu a súhlasím s tým, čo si povedal, či to nie je chyba autorít, to, čo tu zažívame. Áno, je to chyba autorít, ktorí zneužívajú dôveru svojich voličov na to, aby uverili bludom len preto, lebo tej autorite záleží na tom, aby si predĺžila pobyt na slobode. Hovorím o Robertovi Ficovi. Vieš, trošku mi pripadalo také, také zvláštne, mal som také déja vu, v porovnaní s tým, keď som pozeral raz film The Kid, je to veľmi známy film Charlie Chaplina. No on v podstate má sté výročie, čiže bol natočený v roku 1921. V tom filme otec sklenár a jeho syn. A otec sklenár na to, aby sa mohol prezentovať, aby mal svoj biznis, aby sa mohol prezentovať ako záchranca tých úbohých ľudí, ktorí majú rozbité okná, posiela svojho syna ako predvoj rozbíjať okná ľuďom na dome. Čiže áno, ten Kid, to dieťa toho sklenára ide, hodí kameň, rozbije okno. Jeho otec ide niekoľko desiatok metrov za ním, kým vybehne z domu rozhorčená majiteľka alebo majiteľ domu medzičasom akurát ide, zhodou okolností ide okolo sklenár a zachráni majiteľku toho domu. O tomto je ten dom, či ten film spred sto rokov. Odporúčam pozrieť. A mne si pripadal, prepáč, pán minister, úplne ako ten otec. Hovoriť tu o poďakovaní zdravotníkom, o tom, že im ďakuješ za ich ťažkú prácu, ako to zvládajú na tých covid oddeleniach, a zároveň slúžiť absolútnemu zlu, ktoré to spôsobuje, ktoré tu burcuje ľudí proti opatreniam, ktoré plní nemocnice tými dôchodcami, a potom tu hovoriť o poďakovaní zdravotníkom, to je cynizmus par excellence. Tí zdravotníci, ak by si mohli, tak by na vás pľuli, ale miesto toho oni slúžia tým úbohým ľuďom, ktorí vám uverili, tým bludom, ktoré vy a fašisti ste šírili. Čiže vy ste príčinou toho, aký je stav v nemocniciach, a nemáte žiadne morálne právo sa za tých zdravotníkov, chudákov, dnes skrývať. A teraz poďme k 500 eurám pre všetkých dôchodcov bez zaočkovania. Ppp. Je mi až ťažko pozerať na takýto populizmus, ale vieš, ono ja verím v to, že dobro nakoniec zvíťazí. A ono v podstate to dobro v ľuďoch aj v týchto posledných voľbách zvíťazilo a ono zvíťazí aj v ďalších. Nech sa budete snažiť akokoľvek, ja verím, že tá dobrá časť ľudí na konci vo voľbách sa zomkne a povie si, že napriek všetkým chybám nedovolí, aby populistom, fašistom, bláznom a psychopatom dovolila, aby znova prišli vládnuť. Zlodejom, ktorí vo veľkom rozkrádali, čo nebolo prikované, ukradli. A poviem ti teraz jeden príklad. To, čo si tu dnes predniesol, 500 eur pre všetkých dôchodcov, keď teraz sa odmyslím od toho, že vlastne absolútne to nerieši zaočkovanosť, nerieši to cieľ tohto návrhu zákona, čiže je to len čistý, hlúpy populizmus, tak skús počítať spolu so mnou, že či tých 500 eur krát, všetkým dôchodcom si povedal, čiže to je tak asi 1,1 mil., to je 550 mil. eur na to treba. A ja ti poviem, že aj by sme na to mali, len netreba kradnúť, pane. Netreba podvádzať. My sme dnes na vláde schválili jeden materiál. Budem mať o tom samostatnú tlačovú konferenciu, takže neboj sa, ľudia sa o tom dozvedia dopodrobna. Ten materiál hovoril o tom, že počas vlád SMER-u od septembra 2012, podotýkam, do februára 2019 ste okradli Európsku komisiu o 277 mil. eur na cle. Robili ste to a vaši ľudia, že ste preclievali čínske kontajnery plné oblečenia za 100, 200, 1 000 eur. Čiže podľa vás hodnota kontajnera nebola normálna, reálna, čo tam bolo, ale v pohode, keď Číňan prišiel a povedal, že 100 eur, tak vy ste napísali 100 eur. Jasné, bokom do vačku tisíc. A toto ste robili od septembra 2012 do februára 2019. Takýmto štýlom, keďže clo je unikátny zdroj financovania Európskej únie, to znamená, že vlastne my ako členský štát vyberáme clo, máme 20 % z toho na správu toho výberu, ale 80 % ide do rozpočtu Európskej únie, do nášho spoločného rozpočtu, ste okradli Európsku úniu o 277 mil. eur. Iba pri jednom jedinom podvode. A do dnešného dňa na úrokoch z týchto 277 mil. eur nám Európska komisia vyúčtovala ďalších 250 mil. eur. To máš veľmi blízko tej sume, čo by si teraz a čo by sme tu spolu mohli dať tým dôchodcom, o ktorých tvrdíš, že ti tak strašne a vašej strane strašne na nich záleží. Potrebujeme na to 550 mil., lenže vy ste ukradli 277 plus 250 len na jednom jedinom podvode, ktorý ste spáchali a ktorý dnes, áno, na vláde sme mali materiál, že musíme tú istinu zaplatiť, lebo každý deň nám tam nabiehajú miliónové úroky. Každý týždeň miliónový úrok. Čiže sa pýtam: Máte vy Boha alebo nejakého aspoň ancikrista pri sebe? Ako môžte takéto bludy šíriť, keď už teda v Boha neveríte, že vy sa tu hráte na Ježiška pre dôchodcov, ktorých idete zachrániť 500 eurami, budete im čarovať pred očami a jako tá zlá vláda tým dôchodcom nechce dať, a v skutočnosti druhou kradmou rukou ukradnete tým istým dôchodcom 527 mil. eur len na jednom jedinom podvode, ktorý ste spáchali? A tých podvodov boli takýchto desiatky. Sa pýtam, ako to je v súlade s morálkou alebo normálne s takou normálnou ľudskosťou, alebo že sa pozrem ráno do zrkadla. Absolútne to neni v súlade ani s jedným, ani s druhým, ani s tretím. To je nemorálny populizmus bez toho, aby ste, alebo miesto toho, aby ste chodili po Slovensku po kanáloch, vy sa tu ešte tvárite, že vám na tých ľuďoch nejakým spôsobom záleží. Ak by vám na tých ľuďoch záležalo, 527 mil. eur by ste neukradli pri tomto jedinom podvode s čínskym textilom a dnes by sme tu všetci si povedali, však máme v kase 527 mil., dajme to tým dôchodcom. Dobre, nevyšlo by to presne 500, ak by sme to vydelili počtom, bolo by to 5 % menej. Dobre bolo by to 475. Chvalabohu, mali by sme pre tých ľudí v kase. Odložili by ste to. Len vy ste to ukradli. Tým pádom tie peniaze tam nie sú. Za to sa môžte hanbiť. A môžte sa teraz tváriť akokoľvek pred ľuďmi, ktorí vám stále zobú z ruky a veria čokoľvek, čo poviete, ale ver tomu, že tých ľudí bude ďalej, čím ďalej tým menej a menej a menej. A po týchto bludoch, ktoré tu šírite, a po tomto, čo vy tu chcete sa hrať stále na sociálnych, akože mysliacich sociálnych demokratov, sociálne cítiacich sociálnych demokratov, viac a viac mám pocit, že asi by sme si to zúčtovanie urobiť mali. A robiť tu, áno, mimoriadne schôdze. Čo by to, ja si myslím, že celkom radi by ľudia si vypočuli mimoriadnu schôdzu o zlodejine č. 1, podvod s preclievaním čínskeho tovaru. A dajme si o tom jeden deň. Porozprávajme sa o tom, čo sme všetko mohli z tých peňazí mať. O čo väčšie platy mohli mať zdravotné sestry. O čo väčšie platy mohli mať lekári. O čo väčšie dôchodky mohli mať dôchodcovia. Chcete to? Máte to mať. Pôjdeme touto cestou. Budete mať mimoriadne schôdze o vašich zlodejinách, o vašom zrkadle. Celému Slovensku budeme na každej mimoriadnej schôdzi predstavovať jeden zločin, ktorý ste spáchali. A budeme im vypočítať presne, čo z toho mohlo byť. Lebo keď vy nemáte Boha pri sebe, tak my vám to zrkadlo teda nadstavíme.